बैठक में आगे आने वाले ठंड के मौसम में वायु प्रदूषण की समस्‍या से निपटने के लिए की गई तैयारियों पर चर्चा की गई। बैठक में राज्‍यों से कहा गया है कि वे पराली जलाने की समस्‍या से निपटने के लिए 10 दिन के भीतर प्रभावी योजना तैयार करें। पिछले वर्ष अच्‍छे, संतोषजनक और सामान्‍य दिनों की संख्‍या जहां 144 थी, वहीं इस साल यह बढ़कर 149 हो चुकी है। इसी तरह खराब, बहुत खराब और खतरनाक रूप से खराब दिनों की संख्‍या 2017 के 125 से घटकर अभी 120 रह गई है। े